2013.gada 12.novembrī Rīkojums Nr. 545

Rīgā (prot. Nr. 60 50.§)

**Par valsts nekustamā īpašuma "Trases ceļš" Launkalnes pagastā, Smiltenes novadā, nodošanu Smiltenes novada pašvaldības īpašumā**

1. Saskaņā ar [Publiskas personas mantas atsavināšanas likuma](http://www.likumi.lv/doc.php?id=68490) 43.pantu un Meža likuma 44.panta ceturtās daļas 2.punkta "a" apakšpunktu atļaut Zemkopības ministrijai nodot bez atlīdzības Smiltenes novada pašvaldībai zemesgrāmatā uz valsts vārda Zemkopības ministrijas personā nostiprināto nekustamo īpašumu "Trases ceļš" (nekustamā īpašuma kadastra Nr. 9470 001 0027) – zemes vienību 2,5900 ha platībā (zemes vienības kadastra apzīmējums 9470 001 0018) – Launkalnes pagastā, Smiltenes novadā.

2. Nostiprinot Smiltenes novada pašvaldības īpašuma tiesības uz šā rīkojuma 1.punktā minēto nekustamo īpašumu, zemesgrāmatā izdarāma atzīme par šā rīkojuma 3.punktā noteiktajiem tiesību aprobežojumiem.

3. Smiltenes novada pašvaldībai saskaņā ar [Publiskas personas mantas atsavināšanas likuma](http://www.likumi.lv/doc.php?id=68490) 42.panta pirmo daļu šā rīkojuma 1.punktā minēto nekustamo īpašumu:

3.1. izmantot pašvaldības autonomo funkciju īstenošanai – pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana), kā arī iedzīvotāju veselīga dzīvesveida un sporta attīstības veicināšanai;

3.2. bez atlīdzības nodot valstij, ja tas vairs netiek izmantots šā rīkojuma 3.1.apakšpunktā minēto funkciju īstenošanai.

Ministru prezidenta vietā –

aizsardzības ministrs Artis Pabriks

Zemkopības ministre Laimdota Straujuma